Call of Duty: Modern Warfare 3 – Defiance

Call of Duty: Modern Warfare 3 – Defiance er et førstepersonsskytespill til Nintendo DS i Call of Duty-serien.

Spillet ble utviklet av n-Space og etterligner Call of Duty: Modern Warfare 3. Det var det siste spillet i Call of Duty-serien som kom ut til Nintendo DS.

Handling 
Spilleren får rollen som enten en russisk soldat, eller en amerikansk marine. Spillet åpnes med soldater fra nasjonalgarden, som er på øvelse i Alaska på tidspunktet for en russisk invasjon. Nasjonalgarden må samarbeide med britiske soldater i USA, i forsøk på å slå tilbake mot russerne.

Handlingen skifter senere til grensen mellom delstatene Arizona og Nevada, og kamper i nærheten av Hooverdammen og i en rekke områder i Nevada. Når en rekke generatorer i Arizona blir ødelagt, blir hele strøm-forsyningen i Arizona lammet. Den siste delen av spillet finner sted i Baltimore-området, hvor Nasjonalgarden (i samarbeid med britene) forsøker å gjenvinne Baltimore–Washington internasjonale lufthavn som tidligere ble overtatt av de russiske styrkene.

Referanser

Eksterne lenker 

 

Førstepersonsskytespill
Videospill fra 2011
Nintendo DS-spill
Videospill utviklet i USA